En liten (vingespenn 5-6,5 millimeter), brunlig møll. Hodet og kragen (fremste del av thorax) er kledt med oppstående, lysgule, hårlignende skjell, det forstørrede, innerste antenneleddet er hvitt. Kroppen og forvingen er gråbrune, uten noen påfallende glans. Forvingen har et nokså bredt, hvitt tverrbånd som er bredest ved bakkanten. Bakvingen er lyst gråbrun. Larven er gul med lysbrun hodekapsel.